Helen Paul

thumb|Helen Paul
**Helen Paul** ke motshameki wa metlae,moopedi le motshameki wa difilimi wa kwa lefatsheng la Nigeria. Ebile gape ke motshameki wa metlae yo itsegeng ka leina la **Tatafo**,o itsege gape ka lentswe le okareng la ngwana.

O ne a aloga ka dithutego tse di ko godimo mo go tsa Theater Arts mo sekolong se segolwane sa Unibesithi ya Lagos.

## Tiro Ya gagwe Ya botshelo jotlhe
Paul o berekile  ele modiri yo o ikemetseng ka nosi le moanedi wa nako e e tletseng mo matlong a le mmalwa a dikgang tsa Nigeria. Tseno di akaretsa Lagos Television (LTV 8), Continental Broadcasting Service (CBS), le M-Net (moo a dirang mmogo le JARA mo Africa Magic).

Paul o simolotse jaaka motho wa metlae yo o sa utlweng mo thulaganyong ya radio ya Wetin Dey mo Radio Continental 102.3FM, Lagos. O ne a itsege mo thulaganyong e le "Tatafo", ngwana yo o botlhale yo o buang le go sotla ka dikgang tsa loago ka tsela e e tshegisang. O ne gape a neelana ka mananeo a TVC le Naija FM 102.7.

Ka kgwedi Phukwi ngwaga wa 2012, Paul o ne a ntsha alebamo ya gagwe ya ntlha e e bidiwang Welcome Party, e e nang le dipina tsa Afro-Pop tse di akaretsang "Boju Boju", "Vernacular", "Gbedu", "God Forbid", pina ya Afro RnB e e bidiwang "Children of the World", le "Use Calculator", pina e e buang ka matshosetsi a leroborobo la mogare wa  HIV-AIDs. Morago ga moo o ne a gatisa dipina di le mmalwa, go akaretsa le "Take It Back". Ka ngwaga wa 2018, o ne a ntsha mantswe le ditshwantsho tsa pina ya gagwe e e bidiwang "Never Knew", pina e e bolelang ka dingwaga tsa gagwe tsa go gola le kgatelopele ya gagwe ya tiro go fitlha jaanong.

Paul o ne a bula lebenkele le le rekisang diaparo tsa lenyalo kwa Lagos ka ngwaga wa  2012 le le bidiwang Massive Fabrics and Bridals. Go tswa foo one a tswelela ka go bula mabenkele a mangwe a mararo a lebenkele la gagwe mo dikarolong tse di farologaneng tsa Lagos.

Ka ngwaga wa 2014, o ne a bula sekolo sa dibaesekopo le theatre se se bidiwang Helen Paul Theatre and Film Academy. E na le studio sa go bina, studio sa go ipaakanya, studio sa go rekota, studio sa go ikatisa, studio sa ditshwantsho, laeborari ya dijithale, studio sa go rulaganya le hosetele ya baithuti.

## Botshelo jwa gagwe
Paul o nyetswe ke Femi Bamisile ebile ba na le bana ba basimane ba le  babedi.

Ka ngwaga wa 2019, o ne a bona dikerii ya gagwe ya bongaka ya Theatre Arts kwa Yunibesithing ya Lagos, e a neng a e remelela mo go mmaagwe. Ka ngwaga wa 2021, o ne a fudugela le ba lelwapa la gagwe kwa lefatsheng la  United States. Ka ngwaga wa 2022, o ne a itsisiwe ele mogolwane wa tsa bodiragatsi, Mmino, le Lephata la itlosobodutu kwa sekolong se segolwane se se bidiwang  Heart International University kwa United States. 

## Difilimi tse a tsereng karolo mo go tsone
* 2011 – The Return of Jenifa – role of Tunrayo
* 2012 – A Wish– lead role, a woman who battles cancer
* 2011 – Damage – cameo role
* 2012 – The Place: Chronicle of the Boo
* 2014 – Alakada2 – supporting role
* 2014 – Akii The Blind– supporting role
* 2012 – Osas (Omoge Benin – comic act
* 2012 – Igboya
* Mama Pu– lead role
* 2016 – Jacob's Mansion
* 2016 – Full House
* 2017 – Samba
* 2018 – Ghetto Bred
* 2018 – The bridal shower
* 2019 – kasanova

## Metswedi